text: Fiskeri-virksomheder fusionerer
  14 september 2011 kl. 14.27
  Den bornholmske fiskerivirksomhed A. Espersen A/S er fusioneret med Rahbekfisk i Fredericia. Det oplyser A. Espersen i en pressemeddelelse.
  Direktør Morten Rahbek fra Rahbekfisk har samtidig trukket sig tilbage. 
  Espersen har hovedkvarter i Rønne og anses for at være en førende eksportvirksomhed med fabrikker i Danmark, Polen, Litauen og Kina.
  Rahbekfisk har en afdeling i Hirtshals og i Fredericia og omkring 300 medarbejdere.
   
  Espersen oplyser intet nærmere om årsagerne til en fusion, men der er ikke tegn på, at antallet af medarbejdere skal skæres ned, og virksomheden i Fredericia bliver, hvor den er.
  Rahbekfisk har ikke udsendt nogen meddelelse om fusionen.
  